Det nye Akutte Modtage Afsnit (AMA) i Sygehus Himmerland er færdigbygget og klar til at modtage de første patienter fra på mandag. Det er en stor begivenhed i Sygehus Himmerlands historie, og derfor var interessen også stor fra borgerne, da der lørdag var åbent hus. Det er meningen, at det nye modtageafsnit kan modtage 7000 patienter om året. Borgerne havde lørdag mulighed for at tale med personale og få indblik i den nyeste teknologi på området.

Opsummering:
Lørdag slog Sygehus Himmerland dørene op for borgerne til det nye Akutte Modtage Afsnit i Hobro.